De Streckenlängan vo de Östareichischen Bundesbauhna umafossn insgsaumt eppa 5600 Kilometa. Von denan san rund 65 % oagleisige und 35 % zwoagleisige Streckn. Bei da ÖBB gibts koa Streckn, de meah ois wia zwoa Gleis' aufweisn, wäu drei- und viagleisige Ohschnitt' entweder wia zwoa Streckn (beispüüsweis de Strecken 101 02 und 130 01 vo da „viagleisign“ Westbauhn) oda ois Bauhnhofsgleis' (beispüüsweis da dreigleisige Ohschnitt Wörgl Hbf – Wörgl-Kundl) behaundlt wean. Olle Streckn san noamäuspurig, wäu's de Schmoispurbauhna olle vakaft haum.